
ΑΝΑΚΟΙΝΩΣΗ
Ε.Σ.Α.μεΑ.: Και στον Βόλο σχολεία με προβλήματα προσβασιμότητας  
Τη διαμαρτυρία της Περιφερειακής Ομοσπονδίας Ατόμων με Αναπηρία (Π.Ο.Μ.Α.μεΑ.) Θεσσαλίας, σχετικά με τα προβλήματα προσβασιμότητας στο 30ό Δημοτικό Σχολείο Βόλου, μεταφέρει στον δήμαρχο Βόλου Αχ. Μπέο με επιστολή της η Ε.Σ.Α.μεΑ..
Πιο συγκεκριμένα, στο πλαίσιο υλοποίησης Εργαστηρίου Βιωματικής Κατανόησης του Αυτισμού, κατά την επίσκεψη αντιπροσωπείας της Π.ΟΜ.Α.μεΑ. Θεσσαλίας στο 30ό Δημοτικό Σχολείο Βόλου, στις 30 και 31 Οκτωβρίου 2026, διαπιστώθηκαν σοβαρές ελλείψεις στις υποδομές προσβασιμότητας του σχολείου, όπως απουσία προσβάσιμου WC για άτομα με αναπηρία, η έλλειψη ραμπών κλπ. 
Η ύπαρξη τέτοιων εμποδίων σε μια σχολική μονάδα συνιστά αποκλεισμό και έρχεται σε αντίθεση με τις αρχές της ισότιμης συμμετοχής, της συμπερίληψης και της αξιοπρέπειας.
Η Ε.Σ.Α.μεΑ. ζητά να γίνουν οι απαραίτητες ενέργειες προκειμένου να αποκατασταθεί η καθολική προσβασιμότητα στο συγκεκριμένο Σχολείο, αλλά και σε όλα τα σχολεία του Δήμου, ώστε να επιτευχθεί η φοίτηση των μαθητών χωρίς εμπόδια και αποκλεισμούς.


Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

